Document ID: 32004D0225

32004D0225
L 068/34
JURNALUL OFÍCIAL AL UNIUNII EUROPENE
DECIZIA COMISIEI
din 2 martie 2004
privind măsurile de protecție cu privire la anumite animale vii și produse animaliere originare sau provenind din Albania
[notificată cu numărul C(2004) 618]
(Text cu relevanță pentru SEE)
(2004/225/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 18 alineatul (1),
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele care provin din țări terțe și sunt introduse în Comunitate (2), în special articolul 22 alineatul (1),
întrucât:
(1)
Decizia 94/621/CE a Comisiei din 20 septembrie 1994 privind măsurile de protecție cu privire la anumite animale vii și produse animaliere originare sau provenind din Albania (3), a fost modificată de mai multe ori (4) și în mod substanțial. Este necesar, din motive de claritate și raționalitate, să se codifice decizia menționată.
(2)
S-au constatat cazuri de holeră în Albania.
(3)
Prezența holerei în Albania poate constitui un pericol grav pentru sănătatea publică.
(4)
În absența garanțiilor sanitare din partea autorităților albaneze, este necesar să se interzică importul de moluște bivalve, echinoderme, tunicieri și gasteropode marine sub orice formă și a peștilor și crustaceelor vii transportați în apă, originari sau provenind din Albania.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Statele membre interzic importul moluștelor bivalve, echinodermelor, tunicierilor și gasteropodelor marine sub orice formă, precum și a peștilor și crustaceelor vii transportați în apă, originari sau provenind din Albania.
Articolul 2
Decizia 94/621/CE se abrogă.
Trimiterile făcute la decizia abrogată se interpretează ca trimiteri la prezenta decizie și se citesc în conformitate cu tabelul de corespondență din anexa II.
Articolul 3
Prezenta decizie se adresează statelor membre.
Adoptată la Bruxelles, 2 martie 2004.

Labels: 3
0
18
6